<classify> S ERI KALI kupitia Mamlaka ya El imu na Mafunzo ya Ufundi Stadi VE TA imeanza utekelezaji wa miradi ya ujenzi wa vyuo vya elimu na mafunzo ya ufundi stadi katika mikoa na wilaya mbalimbali nchini ili kuhakikisha elimu hiyo inawafi kia watanzania wengi zaidi katika maeneo waliyopo.Mwenyekiti wa Bodi ya E limu na Mafunzo ya Ufundi Stadi, Peter Maduki anataja baadhi ya miradi hiyo kuwa ni pamoja na ujenzi wa vyuo vya mikoa vinne. Vyuo hivyo ambavyo ujenzi wake unatazamiwa kumalizika na kuanza kutoa mafunzo mwaka 2019 viko katika mikoa ya G eita, Rukwa, Simiyu na Njombe. Anasema vyuo vingine vinavyotegemewa kujengwa ni vya wilaya sita za Ukerewe, Nyasa, Namtumbo, Kilindi, Chunya na Chato.Kwa upande wa ukarabati wa vyuo viwili katika wilaya za Karagwe na Korogwe, Maduki anasema mchakato wake upo katika hatua mbalimbali ikiwa ni pamoja na ujenzi wa msingi, kuta, uezekaji, utoaji zabuni na uingiaji mikataba. Kwa mujibu wa Maduki, ujenzi wa vyuo hivyo kwa mikoa na wilaya una lengo la kutekeleza Mpango Mkakati wa Veta namba tano unaotekelezwa kuanzia mwaka 2018 2019 hadi 2022 2023.Pamoja na mambo mengine, Maduki anasema mpango unalenga kuongeza udahili wa wanafunzi katika vyuo vya ufundi stadi kutoka 200,000 sasa hadi kufikia 700,000 ifikapo mwaka 2020. Anasema jitihada hizo zinakwenda sambamba na utekelezaji wa nia ya serikali kuhakikisha vijana wanapata ujuzi stahiki utakaowawezesha kuajiriwa au kujiajiri na hivyo kushiriki kikamilifu katika kukuza uchumi na kuhakikisha nchi inafikia uchumi wa kati ifikapo 2025.Kwa sasa Veta inamiliki vyuo 28 vya ufundi stadi katika mikoa mbalimbali nchini na chuo kimoja cha kutoa mafunzo ya ualimu wa ufundi stadi kilichoko mkoani Morogoro. H alikadhalika, Veta inasimamia utoaji wa mafunzo ya ufundi stadi katika vyuo 566 ilivyovisajili vinavyomilikiwa na watu binafsi, mashirika ya dini, taasisi za serikali na asasi za kiraia.Vyuo hivi vinatoa mafunzo katika fani zaidi ya 80 zilivyogawanywa katika sekta za fani 13. Nazo ni ufundi mitambo; ufundi umeme; ufundi ujenzi; ufundi magari; huduma za biashara; mavazi na nguo. S ekta nyingine ni usafirishaji na uchukuzi; uziduaji utafutaji, uchimbaji na uchakataji madini; uchapaji; urembo, ususi na umaridadi; kilimo na usindikaji chakula; hoteli na utalii pamoja na sanaa za mikono na maonesho. Agosti mwaka huu mamlaka ilikabidhi maeneo ya ujenzi wa vyuo viwili vya mikoa ya G eita na Rukwa na chuo cha wilaya ya Chato kwa wakandarasi kwa ajili ya kuanza ujenzi unaotarajiwa kumalizika ndani ya miezi 12 baada ya makabidhiano hayo.Mwenyekiti huyo wa Bodi ya Veta anasema gharama ya ujenzi wa chuo hicho ni Sh bilioni 9.9 na zimetokana na mkopo kutoka Benki ya Maendeleo ya Afrika AfDB . Chuo cha Wilaya ya Chato chenye ukubwa wa ekari 70, ujenzi wake utagharimu Sh bilioni 10.7 ambazo ni fedha za ndani na unafanywa na kampuni ya kitanzania ya C.F B uilders yenye makao yake jijini Mwanza. Kwa mujibu wa Maduki, vyuo hivyo viwili vitakapokamilika vitakuwa na uwezo wa kudahili wanafunzi 2940.Chuo cha G eita kitakuwa na uwezo wa kudahili wanafunzi 660 kwa ngazi tatu kwa mafunzo ya muda mrefu kwa mwaka na wanafunzi wasiopungua 1,000 kwa mafunzo ya muda mfupi. Chato kitakuwa na uwezo wa kudahili wanafunzi 480 kwa ngazi hizo tatu za mafunzo ya muda mrefu na wanafunzi wasiopungua 8 00 kwa mafunzo ya muda mfupi. Mkuu wa Mkoa wa G eita, Robert G abriel anazungumzia ujio wa vyuo hivyo kwa kumshukuru Rais John Magufuli kwa kazi anayoifanya kujenga miundombinu mbalimbali ikiwamo vyuo hivyo vya kisasa vitakavyowezesha vijana kupata ujuzi na kujiajiri.Anashauri uongozi wa Veta kutoa kipaumbele kwa fani zinazohusu teknolojia ya uchimbaji madini ili kuwawezesha wachimbaji wadogo kuchimba madini kitaalamu na kuongeza tija katika shughuli hiyo inayofanywa na vijana wengi mkoani G eita. Anawataka wakandarasi wa miradi hiyo kukamilisha kazi ya ujenzi kwa muda uliopangwa kwa kuwa wananchi wa mkoa wa G eita wana matarajio makubwa ya kuona miradi hiyo inakamilika kwa wakati mwafaka na kwa ubora unaotarajiwa. Nitakuwa nakagua ujenzi wa miradi hii mara kwa mara ili kuona utekelezaji wake... Nawasihi sana wakandarasi wafanye kazi yao kama mikataba inavyoelekeza na kuzingatia muda wa kukamilisha miradi hii, anasema. Mwakilishi wa Mkuu wa Wilaya ya Chato, E lias Makori anasema ujenzi wa chuo cha Veta wilayani Chato utaongeza ajira, ujuzi kwa vijana na kupunguza umasikini. Mwenyekiti wa H almashauri ya Wilaya ya Chato, B atholomeo Manunga anasema ujio wa mradi wa ujenzi wa chuo hicho utatatua changamoto ya ajira kwa vijana kwani watapata ujuzi utakaowawezesha kuajiriwa, kujiajiri na kukuza kipato.Kuhusu ujenzi wa chuo cha Veta mkoani Rukwa, Mwenyekiti wa B odi ya Veta, Maduki, anasema utagharimu Sh bilioni 10 ambazo ni fedha za mkopo kutoka AfDB. Katika makabidhiano ya mradi, Mwanasheria wa Veta, Adelina Macha akimwakilisha Kaimu Mkurugenzi Mkuu wa mamlaka anasema dhamira yao ni kujenga vyuo vya ufundi stadi kila mkoa. Kaimu Mkurugenzi wa Soko la Ajira, Mipango na Maendeleo wa Veta, H ildergardis B itegera, anasema chuo hicho cha Rukwa kitakapokamilika kitakuwa na uwezo wa kudahili wanafunzi 600 kwa mwaka kwa ngazi ya kwanza hadi ya tatu katika mafunzo ya muda mrefu na wanafunzi wasiopungua 900 kwa mafunzo ya muda mfupi.Kaimu Mkuu wa Mkoa wa Rukwa, Dk H alfan H aule anasema walikuwa na uhitaji wa chuo cha mafunzo ya ufundi stadi kwa muda mrefu. Anasema uwapo wa chuo hicho utahamasisha maendeleo na kuongeza kipato kwa wananchi kupitia shughuli mbalimbali kama vile usindikaji wa chakula pamoja na uhifadhi wa mazao.Kuhusu ujenzi wa vyuo vya S imiyu na Njombe, Veta inaendelea kukamilisha taratibu za upatikanaji wa wakandarasi na matarajio ni kwamba ujenzi wa vyuo hivyo utaanza ndani ya mwaka huu na zaidi ya S h bilioni 20 zitatumika. L icha ya ujenzi wa vyuo vipya, pia mamlaka inakarabati vilivyopo kwa kuboresha miundombinu kuhakikisha mafunzo yanayotolewa yanakidhi viwango vinavyotarajiwa hasa kwa kuendana na mahitaji ya soko la ajira. Uboreshaji wa vyuo unahusisha ukarabati wa majengo ya zamani, ujenzi wa karakana mpya pamoja na ujenzi wa mabweni kwa ajili ya wanafunzi.Mathalani, Agosti mwaka huu yalifanyika makabidhiano ya ujenzi wa mabweni mawili; katika chuo cha Ualimu wa Ufundi Stadi Morogoro MVTTC kati ya Veta na kampuni ya ujenzi ya E mirates. Z aidi ya S h bilioni moja zitatumika kukamilisha ujenzi huo ndani ya miezi 12, ikiwa ni mkopo kutoka AfDB kwa ajili ya utekelezaji wa miradi mbalimbali ya maendeleo katika kukuza sekta ya elimu nchini. Kaimu mkuu wa chuo hicho, H abibu B ukko anasema ujenzi wa mabweni hayo ni mpango wa serikali katika kuwezesha upatikanaji wa walimu wa ufundi stadi wa kutosha.Mabweni hayo yakikamilika yatahudumia walimu wapatao 80 na hivyo kuongeza udahili wa walimu tarajali wa bweni kutoka 142 kwa sasa hadi kufikia 222 . Katika chuo cha Mwanza, ujenzi wa karakana ya umeme wa viwandani umekamilika tangu Juni mwaka huu na imeanza kutumika. H alikadhalika, uboreshaji miundombinu ya vyuo unakwenda sanjari na ununuzi wa vifaa vya kisasa vya kufundishia. H ivi karibuni, vifaa vinavyotumia teknolojia ya kisasa vyenye thamani ya zaidi ya Sh milioni 800 vimenunuliwa na vimeanza kutumika katika chuo cha Morogoro.Pia chuo cha Mtwara kimenunuliwa vifaa. Pamoja na mkakati wa ujenzi wa vyuo vipya, mamlaka imekuwa ikibuni mbinu mbalimbali za kupanua wigo wa utoaji mafunzo kwa kuzingatia mahitaji makubwa miongoni mwa vijana. Mfano wa mbinu hizo ni utoaji wa mafunzo kwa njia mbalimbali za kisasa ikiwamo kwa kutumia mitandao ya simu na kompyuta, mfumo wa mafunzo kwa kushirikiana na viwandakampuni Uanagenzi Pacha.Njia nyingine ni ya mafunzo ya muda mfupi katika sekta isiyo rasmi pamoja na kufanya utambuzi na urasimishaji ujuzi uliopatikana nje ya mfumo rasmi wa mafunzo. Veta ilianzishwa kwa Sheria ya B unge Na.1 ya mwaka 1994 na kupewa dhamana ya kutoa, kuratibu, kudhibiti, kugharimia na kuendeleza elimu na mafunzo ya ufundi stadi nchini.  <topic>: kitaifa 